Official Journal L 256 , 25/09/2001 P. 0014 - 0016



Id-Deċiżjoni tal-Kummissjoni tas-17 ta’ Settembru 2001 li temenda d-Deċiżjoni 94/278/KE li tistabbilixxi lista tal- pajjiżi terzi li minnhom l-Istati Membri jawtoriżżaw l-importazzjoni ta’ xi prodotti msemmija fid-Direttiva tal-Kunsill 92/118/KEE, rigward l-importazzjoni tal-għasel (notifikata bin-numru tad-dokument C(2001) 2666) (Test b’rilevanza għall-ŻEE) (2001/700/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 92/118/KEE tas-17 ta’ Diċembru 1992 li tistabilixxi l-kundizzjonijiet ta’ saħħa ta’ l-annimali w ta’ saħħa pubblika mitluba li jirregolaw il-kummerċ u l-importazzjoni fil-Komunità tal-prodotti li ma jikkonformawx mal-kundizzjonijiet mitluba msemmija stabbiliti fir-regoli speċifiċi tal-Komunità li hemm riferenza għalihom fl-Anness A(I) mad-Direttiva 89/662/KEE u, f’dak li għandu x’jaqsam mal-patoġeni, mad-Direttiva 90/425/KEE [1], kif emendati l-aħħar bid-Deċiżjoni tal-Kummissjoni 1999/724/KE [2], u b’mod partikulari l-Artikolu 10(2)(a) tagħha, Billi: (1) Parti XIV ta’ l-Anness mad-Deċiżjoni tal-Kummissjoni 94/278/KE [3], kif emendata l-aħħar bid-Deċiżjoni 2001/158/KE [4], tfassal lista tal-pajjiżi terzi li minnhom l-Istati Membri jawtoriżżaw l-importazzjoni ta’ l-għasel. (2) Il-Polonja w ż-Żambja issottomettew pjan in konnessjoni mal-għasel, li jistabbilixxi garanziji f’dak li għandu x’jaqsam mal-monitoraġġ tal-gruppi tar-residwi w sustanzi li għalihom hemm riferenza fl-Anness 1 tad-Direttiva tal-Kunsill 96/23/KE [5] u żdiedu fl-Anness mad-Deċiżjoni tal-Kummissjoni 2000/159/KE [6] kif emendata l-aħħar bid-Deċiżjoni tal-Kummissjoni 2001/478/KE [7] dwar l-approvazzjoni provviżorja ta’ pjani ta’ residwi ta’ pajjiżi terzi skond id-Direttiva 96/23/KE. (3) Il-Moldova ssottomettiet pjan li, in konnessjoni ma’ l-għasel, jistabbilixxi garanziji biżżejjed dwar il-monitoraġġ tal-gruppi ta’ residwi w sustanzi li hemm riferenza għalihom fl-Anness 1 mad-Direttiva 96/23/KE. (4) Il-pjan għall-monitoraġġ tar-residwi tan-Norveġja ġie approvat skond id-Deċiżjoni ta’ l-Awtorità tas-Sorveljanza AEKĦ Nru 223/96/COL [8]. (5) Il-pjan tal-monitoraġġ ta’ San Marino ġie approvat skond id-Deċiżjoni 1/94 tal-Kumitat ta’ Kooperazzjoni KE-San Marino [9]. (6) Id-Deċiżjoni 94/278/KE għandha tiġi emendata biex tawtoriżża l-importazzjoni ta’ l-għasel minn dawk il- pajjiżi terzi li jikkonformaw mad-Direttiva 96/23/KE dwar l-approvazzjoni tal-pjani għar-residwi għal dawk il-prodotti. (7) Il-miżuri previsiti f’din id-Deċiżjoni huma skond l-opinjoni tal-Kumitat Permanenti Veterinarju, ADOTTAT DIN ID-DEĊIŻJONI: Artikolu 1 Il-Parti XIV ta’ l-Anness mad-Deċiżjoni 94/278/KE hija b’dan mibdula bl-Anness mad-Deċiżjoni preżenti. Artikolu 2 Din id-Deċiżjoni għandha tgħodd mill-1 ta’ Settembru 2001. Artikolu 3 Din id-Deċiżjoni hija ndirizzata lill-Istati Membri. Magħmula fi Brussel, fis-17 ta’ Settembru 2001. Għall-Kummissjoni David Byrne Membru tal-Kummissjoni [1] ĠU L 62, tal-15.3.1993, p. 49. [2] ĠU L 290, tat-12.11.1999, p. 32. [3] ĠU L 120, tal-11.5.1994, p. 44. [4] ĠU L 57, tas-27.2.2001, p. 52. [5] ĠU L 125, tal-25.5.1996, p. 10. [6] ĠU L 51, ta’ l-24.2.2000, p. 30. [7] ĠU L 176, tad-29.6.2001, p. 68. [8] ĠU L 78, ta’ l-20.3.1997, p. 38. [9] ĠU L 238, tat-13.9.1994, p. 25. -------------------------------------------------- L-ANNESS PARTI XIV Lista tal- pajjiżi terzi li minnhom l-Istati Membri jawtoriżżaw l-importazzjoni ta’ l-għasel (AR) L-Arġentina (AU) L-Awstralja (BG) Il-Bulgarija (BR) Il-Brażil (CA) Il-Kanada (CL) Iċ-Ċili (CN) Iċ-Ċina (CU) Kuba (CY) Ċipru (CZ) Ir-Repubblika Ċeka (EE) L-Estonja (GT) Il-Gwatemala (HR) Il-Kroazja (HU) L-Ungerija (IL) L-Iżrael (IN) L-Indja (LT) Il-Litwanja (MT) Malta (MX) Il-Messiku (MD) Il-Moldova (NI) In-Nikaragwa (NZ) In-New Zealand (NO) In-Norveġja [1] (PL) Il-Polonja (RO) Ir-Rumanija (SV) El Salvador (SM) San Marino [2] (SK) L-Islovakkja (SI) L-Islovenja (TR) It-Turkija (US) L-Istati Uniti ta’ l-Amerika (UY) L-Urugwaj (VN) Il-Vjetnam (ZM) Iż-Żambja [1] Approvati skond id-Deċiżjoni ta’ l-Awtorità ta’ Sorveljanza AEKĦ Nru 223/96/COL ta’ l-4 ta’ Diċembru 1996. [2] Approvati skond id-Deċiżjoni Nru 1/94 tal-Kumitat ta’ Kooperazzjoni KE-San Marino tat-28 ta’ Ġunju 1994. --------------------------------------------------